KS Daily View 22 ก.พ. 2023
22 กุมภาพันธ์ 2566

KS Daily View 22.02.2023 > ติดตามเลือกตั้งไทย 7 พ.ค. นี้ ตลาดรอติดตาม Fed Minutes SET คาดแกว่งตัว 1,666-1,680 จุด หุ้นแนะนำวันนี้ ERW
สรุปตลาดหุ้นเมื่อวาน
ในประเทศ SET Index เมื่อวานแกว่งตัวขึ้นและปิด 1668.6  จุด (+0.66%) Key สำคัญคือ พัฒนาการเลือกตั้งของไทย  เมื่อวานเมื่อวานนี้นายกรัฐมนตรี  ออกมาให้สัมภาษณ์ จะยุบสภาในต้นเดือนมี.ค. ก่อนสิ้นสุดวาระของรัฐบาลในวันที่ 23 มี.ค. 2566  จะทำให้การเลือกตั้งทั่วไปของไทยคาดว่าจะจัดขึ้นในวันที่ 7 พ.ค.2023  เป็นปัจจัยหนุนหุ้น Domestic Play โดยเฉพาะกลุ่มที่คาดจะได้ประโยชน์จากการเลือกตั้ง  โดยหุ้นที่ปรับขึ้นเด่น  คือ CHASE 3.45%, OR 2.2%  CPALL +1.95% ฯลฯ  ในทางตรงข้ามหุ้นปรับลงแรง คือ  MBK -3.87% EA – 2.1%, IRPC -1.95%  ฯลฯ   โดยประเด็นหลักที่มีผลต่อตลาดหุ้นยังคงเป็นการรายงานงบ 4Q22  โดยสรุปเมื่อวานบริษัทที่รายงานงบออกมาต่ำกว่าคาด คือ GFPT, SNNP, MTC, DOHOME, WHAIR, PYLON   ส่วนบริษัทที่รายงานงบออกมาดีกว่าคาด(Beat) คือ SPALI, ERW, NCAP, KISS, SPRIME  บริษัทที่รายงานงบออกมาตามคาด คือ DIF, AP
ต่างประเทศ :  ตลาดหุ้นสหรัฐพลิกกลับมาพักฐานแรงอีกครั้งอิง ดัชนี Dow Jones  -2.06%, S&P500 -2.0%, ดัชนี Nasdaq -2.5%  โดย Sector ในดัชนี S&P500 ปรับลงทุก Sector  โดยกลุ่มที่ Underperform หลักๆ คือ กลุ่ม Consumer Discretionary -3.3%, กลุ่ม IT -2.4%,  Industrials -2.3%,   ส่วน Sector ที่ Outperform หรือลงน้อย  คือ กลุ่ม Energy  -0.31%, Consumer Staples  -0.34% ฯลฯ โดยปัจจัยกดดันมาจากสหรัฐฯรายงานตัวเลขยอดขายบ้านมือสอง -0.7% MoM (แย่กว่าคาดที่ +2% MoM) ขณะที่ ตัวเลข S&P Global Manufacturing PMI Flash ของสหรัฐฯ เดือน ก.พ. ออกมาที่ 50.2 จุด (ดีกว่าคาดที่ 47.5 จุด) ตัวเลข S&P Service PMI Flash ของสหรัฐฯ เดือน ก.พ. ออกมาที่ 50.5 จุด (ดีกว่าคาดที่ 47.2 จุด) ตัวเลขที่ออกมาดีในภาพรวมทำให้ตลาดกลับมากังวลว่าเฟดมีโอกาสขึ้นดอกเบี้ยมากกว่าคาด หรือคงดอกเบี้ยสูงนานกว่าคาด
ทิศทางตลาดหุ้นไทย  : เราประเมิน SET Index ที่ปรับขึ้นมาเมื่อวานคาดยังมีโมเมนตัมเชิงบวกในระยะสั้น แต่ยังคงติดแนวต้านสำคัญบริเวณ 1691-1700 จุด   คาดปัจจัยกดดันยังคงมาจากปัจจัยต่างประเทศ ทั้งสงครามรัสเซีย-ยูเครนที่กลับมาครุกรุ่นอีกครั้ง และ รอผลประชุม Fed ในช่วง เดือน มี.ค.  และสถานการเลือกตั้งในประเทศไทย  หากดูจากสถิติในอดีต  SET Index ในช่วง 1 เดือนหลังจากการยุบสภา  เคยปรับลง  -1.5% ถึง -11%  เนื่องจากอำนาจที่จำกัดของรัฐบาล   และความไม่แน่นอนเกี่ยวกับรัฐบาลใหม่และนโยบายในการบริหารประเทศ  แต่มุมมองฝ่ายวิจัยในรอบนี้คาดว่าจะไม่มีเซอร์ไพรส์เนื่องจากระยะเวลายุบสภาใกล้จะหมดวาระของรัฐบาลชุดปัจจุบันอยู่แล้ว   ตรงนี้ทำให้เราประเมิน Downsides ของ SET Index ในรอบนี้จำกัด  โดยยังคงมองแนวรับสำคัฐอยู่ที่ 1635 จุด เป็นจังหวะทยอยสะสมหุ้น
ประเมินตลาดหุ้นไทยวันนี้แกว่งในกรอบ 1666-1680 จุด หุ้นแนะนำ ERW
Top pick :
ERW(ราคาพื้นฐาน 5.44 บาท)
1.)รายงานกำไรปกติงวด 4Q22  อยู่ที่ 220 ลบ. พลิกจากผลขาดทุนปกติที่ 11 ลบ. ในงวด 3Q22  และสูงกว่าที่เราและตลาดคาดการณ์ไว้ 48% และ 56% โดยในงวด 4Q22 งบน่าประทับใจ โดยโรงแรมกลุ่มที่ไม่รวม HOP Inn บริษัทฯ รายงาน RevPar ของโรงแรมกลุ่มที่ไม่ใช่ HOP Inn ที่ 2,426 บาท เพิ่มขึ้น 42% QoQ และ 388% YoY จากทั้งอัตราการเข้าพัก (OCR) และอัตราค่าห้องพักเฉลี่ยต่อคืน (ADR) ที่สูงขึ้น
2.) เราคาด ERW จะรักษาโมเมนตัมเชิงบวกได้ต่อในงวด 1Q23 โดยได้รับแรงหนุนจาก
1) จำนวนนักท่องเที่ยวขาเข้าที่เพิ่มขึ้น
2) มาตรการกระตุ้นเศรษฐกิจของรัฐบา ทั้งนี้ เราประเมินจำนวนนักท่องเที่ยวขาเข้าปี 2566 ที่ 27.4 ล้านคน เพิ่มขึ้นจาก 11.2 ล้านคนในปี 2565
รายงานตัวเลขเศรษฐกิจ
วันพุธ ติดตามตัวเลข Ifo Business Climate ของเยอรมันเดือน ก.พ. คาด 91.4 จุด (+1.3% MoM) FOMC minutes และถ้อยแถลงของ Fed Williams
วันพฤหัสฯ ติดตามตัวเลขส่งออก และนำเข้าของไทย เดือน ม.ค. คาด -6.2% YoY และ -8.2% YoY ตามลำดับ และยอดขาดดุลการค้าของไทยเดือน ม.ค. คาด -1,524 ล้านเหรียญสหรัฐฯ (เพิ่มขึ้นจากเดือนก่อนหน้าที่ -1,034 ล้านเหรียญสหรัฐฯ) ตัวเลข Initial Jobless Claim ของสหรัฐฯรายสัปดาห์คาด +200K ถ้อยแถลงของ Fed Bostic และตัวเลขปริมาณสต๊อกน้ำมันดิบรายสัปดาห์ของสหรัฐฯ
วันศุกร์ ติดตามตัวเลขยอดขายรถยนต์ของไทยเดือน ม.ค. ตัวเลขเงินเฟ้อญี่ปุ่นเดือน ม.ค. คาด +0.2% MoM และ +4.2% YoY ตัวเลข Gfk Consumer Confidence ของอังกฤษ เดือน ก.พ. คาด -42 จุด (ดีขึ้นจาก -45 จุด) ตัวเลข Gfk Consumer Confidence ของเยอรมัน เดือน ก.พ. คาด -30.4 จุด (ดีขึ้นจาก -33.9 จุด) ตัวเลข GDP 4Q22 ของเยอรมัน (ปรับปรุงรอบสอง) คาด -0.2% QoQ แต่ +1.1% YoY ตัวเลข Personal income ของสหรัฐฯ เดือน ม.ค. คาด +0.9% MoM ตัวเลข Personal spending ของสหรัฐฯ เดือน ม.ค. คาด +1.3% MoM ตัวเลข Core PCE Price Index ของสหรัฐฯ เดือน ม.ค. คาด +0.4% MoM และ +4.3% YoY ตัวเลข New Home Sales ของสหรัฐฯ เดือน ม.ค. คาด +0.4% MoM เป็น 0.615mn ตัวเลข Michigan Consumer Sentiment index เดือน ม.ค. คาด 66.4 จุด (+2.3% MoM) ถ้อยแถลงของ Fed Jefferson และ Fed Mester
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY